የማስተካከያ ደብዳቤውም ማኅበረ ቅዱሳን የቤተ ክርስቲያን የበላይ አባቶች ሳያውቁትና ሳይፈቅዱት እንዲሁ በራሱ ስልጣን ሀገር አቀፍ ጥሪ አድርጎ መሰብሰብ አይችልም፤ ስለሆነም ጉባኤው መታገዱ አግባብና ትክክል መኖሩን አስታውሶአል፡፡ ምክንያት ሲገልጽም ማኅበረ ቅዱሳን እንዲህ ዓይነቱ ሀገር አቀፋዊ የቤተ ክርስቲያንን ሊቃውንት ያለበላይ አመራር አካላት ፈቃድ መጥራትና መሰብሰብ ማለት ቤተ ክርስቲያኒቱ ሕግና ሥርዓት እንደሌላት፤ ከነጭራሹም የበላይ ኃላፊዎች እንደሌሏት የሚያስቆጥር ሕገ ወጥ ስለሆነ በቸልተኝነት ወይም በዝምታ የሚታለፍ ስላልሆነ የቤተ ክርስቲያኒቱ ሕጋዊ መብትና ክብር ለመጠበቅ ሲባል ዕገዳውን እንዲጸና የሚያስገነዝብ ነበር፡፡
